**Aušra Kurienė** (g. 1957 m. liepos 30 d. Vilniuje) – Paramos vaikams centro įkūrėja ir vadovė, psichologė, vaikų ir paauglių psichoanalitinė psichoterapeutė, grupių analitikė.

Išsilavinimas
-------------

1964–1975 m. mokėsi Šiaulių F. Žemaičio vidurinėje mokykloje, 1975–1977 m. studijavo Vilniaus universitete, 1977–1980 m. Maskvos M. Lomonosovo universitete, 1997–2002 m. Oslo grupinės analizės instituto ir VU Grupinės analizės programoje Lietuvoje, 2005 - 2008 Suomijos vaikų ir paauglių psichiatrijos asociacijos ir Rygos universiteto (Latvija) Vaikų ir paauglių psichoanalitinės terapijos programoje.

Profesinė veikla
----------------

1980–1988 m. Respublikinės N. Vilnios psichiatrijos ligoninės klinikinė psichologė, 1998–1990 m. Pedagogikos mokslinio tyrimo instituto mokslinė bendradarbė, 1990–1995 m. Mokyklų psichologinės tarnybos centro Psichologinio konsultavimo skyriaus vadovė, 1995–1999 m. ALF programos vadovė, nuo 1999 m. VšĮ „Paramos vaikams centras" direktorė. Kartu su kolegomis įgyvendino programą „Big Brother Big Sisters" Lietuvoje, smurto prieš vaikus prevencijos ir intervencijos programas "Vaikystė be smurto", socialines akcijas „Vaikystė be smurto", „Išgirsk. Pamatyk. Pasakyk", "Blogas prisilietimas", "Nustokime barti, pradėkime girti"ir kt. tėvystės įgūdžių mokymo programas, vaikų ir paauglių psichologinių krizių prevencijos programas. 2007 m. Paramos vaikams centras pripažintas metų nevyriausybine organizacija.

Aura Kurienė dėsto Vilniaus universiteto podiplominių studijų programose, rengiančiose suaugusių ir vaikų psichoterapeutus, nuolat veda supervizijas specialistams. Yra parengusi keletą metodinių leidinių apie darbą su smurtą patyrusiais vaikais ir išleidusi knygas „Ką kiekvienas vaikas turi žinoti apie smurtą" ir „Kaip užauginti žmogų".

Apdovanojimai
-------------

* 2009 m. Lietuvos psichologų sąjungos Profesoriaus Alfonso Gučo vardo apdovanojimas už asmeninę iniciatyvą ir pastangas rūpinantis vaikų gerove bei psichikos sveikata.
* 2013 m. Žmogaus teisių šauklės apdovanojimas už atkaklų ir nepailstamą darbą, ginant pažeidžiamiausius visuomenės narius, kovojant už vaikystę be smurto, už suteiktą viltį šimtams vaikų ir šeimų.
* 2017 m. Vilniaus m. mero Remigijaus Šimašiaus padėka už nuoširdų rūpestį vaikų teisėmis, už darbą kuriant ir įgyvendinant pagalbos vaikams bei šeimoms programas Vilniaus mieste.
* 2018 m. Lietuvos Respublikos Seimo Savižudybių ir smurto prevencijos komisijos padėka už reikšmingus darbus savižudybių ir smurto prevencijos srityje.
* 2018 m. Vilniaus m. mero R. Šimašiaus padėka už kilnią misiją ir nuoseklų darbą stiprinant vaikų psichinę gerovę.
* 2018 m. Lietuvos valstybės apdovanojimas: ordino "Už nuopelnus Lietuvai" Riterio kryžius už darbus, kad Lietuvos vaikai jaustųsi saugūs ir laimingi.
* 2021 m. Lietuvos psichologų sąjungos garbės nario vardas.
* 2022 m. šv. Kristoforo apdovanojimas už nuopelnus švietimui.

Leidiniai
---------

Metodinės rekomendacijos:

* „Teisminių psichologinių eskpertizių vykdymas", 1988 m.

* „Darbas su rizikos grupės šeimomis", 2003 m.

* „Smurtą patiriantis vaikas", 2004 m.

Knygos:

* A.Kurienė, R.V. Pivorienė „Būkime atidūs – vaiką ištiko bėda", 2000 m.

* A.Kurienė „Ką kiekvienas vaikas turi žinoti apie smurtą ir kaip išlikti saugiam", 2007 m.

* A.Kurienė „Kaip užauginti žmogų", 2016 m.

Šaltiniai
---------

* Kas yra kas Lietuvoje? vyr. redaktorė Vaidonė Tamošiūnaitė. – K.: UAB „Neolitas", 2009, p. 805
* Archyvuota kopija 2018-03-20 iš Wayback Machine projekto.
* Archyvuota kopija 2022-07-20 iš Wayback Machine projekto.
* 
* 
* 
*